GiliGold/VAD_KnessetCorpus huggingface dataset:
עיסאווי פריג': הרוב עכשיו מחליט – כל הח"כים, לפני שהם נואמים, צריכים לשים ידיים על הראש.
דוד ביטן: אתה צריך ללכת כל הזמן ככה.
עיסאווי פריג': אז ככה, אני צריך לקבל, זה הרוב החליט.
עיסאווי פריג': יש לי את בית-המשפט, כבוד בית-המשפט, אולי יאפשר לי להגיד לך – הגזמת.
עיסאווי פריג': אדוני, די עם הפופוליזם.
עיסאווי פריג': יואב, די עם הפופוליזם.
עיסאווי פריג': חבל על הזמן שלך - -
עיסאווי פריג': - - ושלנו.
עיסאווי פריג': ויתרנו על ישיבות - -
יואב קיש: עיסאווי.
עיסאווי פריג': - - חשובות בוועדות אחרות.
יואב קיש: עיסאווי, תודה רבה.
יואב קיש: אני רוצה להגיד לך, עיסאווי, שהנושא הזה, בניגוד למה שאתה חושב, אני חושב שהוא לא ראוי להיות בהצעת חוק פרטית, אני חושב שאם כבר, זה המקום לדון בו.
יואב קיש: לא הבאתי את זה באיזה הסכמות קואליציוניות, לא הלכתי פה במהלך על הראש של מישהו, הלכתי במהלך שאני מאמין בו.
יואב קיש: אני חושב שמעמד הכנסת נפגע מכל הדבר הזה.
יואב קיש: אני לא רציתי לפגוע בבג"ץ, אם הייתי רוצה לפגוע בבג"ץ הייתי הולך לכל היוזמות שיש, ואני לא שם במקומות האלה.
יואב קיש: אני חושב שהפגיעה היא קודם כול בנו.
יואב קיש: אני חושב שאתה שומע פה דעות מאוד חשובות.
יואב קיש: דרך אגב, לגבי מה שאמרת על היועץ המשפטי ומשרד המשפטים, בוא נבדיל בדבר אחד.
יואב קיש: אמרו שזה נכון וראוי לעשות את זה בוועדה הזו אם עושים את זה, ושאין פה בעיה של נושא חוקתיות.
עיסאווי פריג': אבל אמרו שהם נגד.
יואב קיש: אבל הם מתנגדים.
יואב קיש: ואמר את זה גם גרוניס.
יואב קיש: אני יכול לחשוב שאני בעד.
יואב קיש: כולם הצביעו על הבעיה, הבעיה קיימת.
יואב קיש: אתה מסתכל על משטרים אחרים בעולם, אתה רואה שגם הם לא מתנהלים ככה, כולל בדמוקרטיות שבהן כן יש עתירות ציבוריות, ואתה מבין שמה שקורה במדינת ישראל חייבים לתקן אותו, ועכשיו השאלה היא איך אתה עושה את זה.
יואב קיש: דווקא לעשות את זה כמו שאתה רצית, שאמרת לי – למה לא באת עם הקואליציה והיית מנחית עלינו, והייתי יכול לעשות את זה, תאמין לי שאם הייתי הולך ומדבר יכול להיות שהייתי עושה את זה ומצליח.
יואב קיש: אמרתי, זה לא הדרך.
יואב קיש: הדרך זה לבוא ולעשות פה דיון אמיתי, לשמוע אותך, לשמוע את זהבה, לשמוע את אמיר אוחנה ולשמוע את אייכלר.
יואב קיש: זה הדרך, בזה אני מאמין, ככה הוועדה הזאת תתנהל ואנחנו נקיים את מה שהוועדה הזו תחליט.
יואב קיש: הישיבה נעולה.
יואב קיש: בוקר טוב לכולם, אנחנו עוסקים בהקמת ועדה לנושא: צדק חלוקתי ושוויון חברתי, בהתאם לסעיף 108 לתקנון הכנסת.
יואב קיש: אני קורא עכשיו את ההצעה של ועדת הכנסת בדבר הקמת ועדה לעניין מסוים לפי סעיף 108 לתקנון הכנסת מיום י"ד בתמוז התשע"ו, 27.7.2016.
יואב קיש: שם הוועדה: הוועדה המיוחדת לצדק חלוקתי ולשוויון חברתי.
יואב קיש: סמכויות הוועדה: עניינה של הוועדה המיוחדת לצדק חלוקתי ולשוויון חברתי הינו חלוקת משאבים צודקת, חומרית ותרבותית.
יואב קיש: מטרת העל היא צמצום הפערים בחברה בתחומי הבריאות, החינוך, הרווחה, התרבות והקרקעות, כמפורט להלן: צמצום הפערים בין תושבי המרכז לתושבי הפריפריה בתחומי הבריאות, החינוך, הרווחה והתרבות; עידוד רשויות מרובות מקרי רווחה; חלוקה מחודשת של דיור ציבורי עתידי; חלוקת מחודשת של קרקעות וגבולות אזורי תעשיה ברשויות המקומיות; חלוקה מחודשת של תקציבי ספורט ותרבות; הטבות מס ליישובי הפריפריה; מיקום ופיזור של מבני ציבור ברחבי הארץ; ייצוג הולם של בנות ובני קבוצות תרבותיות, אתניות, מגדריות, דתיות ולאומיות במשרות ציבוריות.
יואב קיש: אני רוצה לציין הערה ואני אסביר אותה, שכל סמכויות החקיקה תקפות לשנה מיום הקמת הוועדה, כנראה היום, אם באמת כך יתקבל בוועדה.
יואב קיש: הכוונה היא זו, על מנת להסיר ספק – כל חקיקה שתתחיל בוועדה – אה, זה מההצבעה במליאה.
יואב קיש: קיבלתי את התיקון.
יואב קיש: הקמת הוועדה היא בהצבעה במליאה ואני טעיתי במה שאמרתי.
יואב קיש: אני חוזר לגבי נושא החקיקה.
<קריאה: רגע, יושב-ראש הוועדה פה?
יואב קיש: המיועד.
אחמד טיבי: להלן – ממ"ז.
יואב קיש: אחמד, זה בסוף יידבק לו.
אחמד טיבי: הוא אוהב את זה.
איילת נחמיאס ורבין: זה טוב לפריימריז.
מכלוף מיקי זוהר: אחת הבעיות הכי גדולות שלי זה שהוא מחמיא לי.
מכלוף מיקי זוהר: גומר לי את הפריימריז.
מכלוף מיקי זוהר: ואני אומר לו: די, תפסיק להחמיא לי.
מכלוף מיקי זוהר: הוא לא מבין.
יואב קיש: אני רוצה להסביר רגע את המשפט שאומר שכל סמכויות החקיקה תקפות לשנה מיום הקמת הוועדה.
יואב קיש: אמרנו שהיום הקובע יהיה יום ההצבעה במליאה.
יואב קיש: הכוונה היא שכל חקיקה שתתחיל בוועדה במשך השנה הזו, גם תמשיך בוועדה.
יואב קיש: כלומר אין כוונה שאחרי שנה בום, נופל הפטיש על הוועדה והיא לא יכולה להמשיך.
איילת נחמיאס ורבין: סינדרלה.
יואב קיש: סינדרלה, בדיוק.
יואב קיש: הכוונה היא ששנה מלאה, כל מה שהתחיל בחקיקה יהיה רשאי להמשיך.
יואב קיש: לא תתאפשר חקיקה חדשה לאחר תאריך השנה הזו אלא אם יהיה שינוי בוועדת הכנסת שיאפשר את זה.
יואב קיש: כרגע זה הסיכום שעל הפרק והיה לי חשוב להבהיר את זה.
יואב קיש: הרכב הוועדה: לסיעת הליכוד – 4 חברים/חברות.
יואב קיש: לסיעת המחנה הציוני – 3 חברות או שלושה חברים.
יואב קיש: נלך על חברים, מרב מיכאלי לא נמצאת פה.
מרב מיכאלי: נמצאת, נמצאת.
יואב קיש: הנה, רק דיברנו.
יואב קיש: לסיעת הרשימה המשותפת – אחד, לסיעת יש עתיד – אחד, לסיעת כולנו – אחד, לסיעת הבית היהודי – אחד, לסיעת ש"ס – אחד, לסיעת יהדות התורה – אחד, לסיעת ישראל ביתנו – אחד, לסיעת מרצ – אחד.
יואב קיש: יושב-ראש הוועדה – חה"כ מכלוף זוהר מיקי, הידוע בכינויו ממ"ז.
יואב קיש: קודם כל, אני יודע שהדיון פה יהיה, מן הסתם, כמו הרבה דברים שקורים פה בכנסת, עם דעות שונות.
יואב קיש: אנחנו נשמע את כל הדעות.
יואב קיש: אני רוצה לפתוח בכמה דברים שאני חושב שראוי שנתייחס אליהם.
יואב קיש: ראשית, הנושא כשלעצמו, אין ספק שהוא נושא ראוי וחשוב.
יואב קיש: רק לאחרונה ראינו את זה בא לידי ביטוי בציבור בצעדה של ראשי הרשויות מהדרום לכיוון הכנסת, לירושלים.
יואב קיש: אנחנו מכירים את הפערים והנושא הזה בעצם מלווה את הכנסת בהרבה מאד ועדות ובצורה רחבה ביותר.
יואב קיש: שלא ישתמע מדבריי כאילו אני חושב שהממשלה והכנסת לא פועלות למען העניין הזה.
יואב קיש: הנושא הזה מוכר, ידוע ומוקדשים לו הרבה מאד משאבים.
יואב קיש: מיקי, אני רוצה להעריך את המאמץ שאתה עשית כמי שכבר בתפקידך בוועדת הכספים, כמרכז הכספים של הקואליציה, שהנושא הזה כבר אז עמד לנגד עיניך כנושא חשוב ביותר, בשיתוף פעולה, כמובן, עם יושב-ראש הוועדה וחברי הוועדה עשית רבות למען הנושא של צדק חלוקתי.
יואב קיש: אני חושב שההחלטה שדחפה אותך להקמת ועדה שתתמקד באמת בעניין הזה – צדק חלוקתי ושוויון חברתי – ראויה.
יואב קיש: יש פה טענה האם יש פה יותר מדי טענות ואולי אנחנו מקימים ועדות מיותרות.
יואב קיש: אני אומר לכם שבנושא הזה אין דבר כזה ועדה מיותרת.
יואב קיש: אני רוצה לשמוע אחד שיגיד את זה ואני אומר לכם שאני חושב שכמה שאנחנו נקדיש יותר משאבים לדבר הזה ופוקוס.
יואב קיש: זו האחריות שלנו.
יואב קיש: אני אומר לכם שאני מאד שמח שהדבר הזה הגיע לפתחה של הוועדה.
איילת נחמיאס ורבין: כבר סיבה טובה לא להצביע בעד הקמת הוועדה, אם אתה שואל אותי.
יואב קיש: אנחנו בוועדה לצדק חלוקתי ושוויון חברתי ומיקי, תכף תקבל את זכות הדיבור.
יואב קיש: אני רוצה להגיד שזהו נושא שהוא בכל סדר-היום של הבית הזה וראוי שהוא יקבל את הפוקוס הנדרש בוועדה שתקדיש את זמנה ותדאג לחקיקות בנושא.
יואב קיש: אנחנו נעבור להתייחסות החברים.
יואב קיש: מיקי, אתה רוצה בסוף או בהתחלה?
מכלוף מיקי זוהר: בהתחלה.
מכלוף מיקי זוהר: חברים, אני מבין שאולי חלק מחברי האופוזיציה ירצו להתנגד לרעיון הזה בכל מיני טענות כספיות שזה עולה לציבור הרבה כסף ושזה משהו מיותר.
מכלוף מיקי זוהר: בפתח דבריי אני רוצה לומר שיידעו החברים שעלות של ועדה כזו, בהערכה גסה, כשאני מנסה לנתח אותה, היא כמאתיים אלף עד מאתיים וחמישים אלף שקל בשנה.
מכלוף מיקי זוהר: זה מה שזה יעלה למשלם המסים לכל היותר.
מכלוף מיקי זוהר: אבל מנגד, מה ההישגים שוועדה כזו יכולה להביא, חשוב שאנשים יידעו.
מכלוף מיקי זוהר: כשנכנסתי לכנסת הצטרפתי לשדולה, הקמתי שדולה יחד עם אורלי לוי אבקסיס ויוסי יונה, שנקראת השדולה לצדק חלוקתי.
מכלוף מיקי זוהר: התחלנו אט אט להכיר את הבעיות שיש במדינת ישראל בכל מה שקשור לקיפוח בין הפריפריה למרכז.
מכלוף מיקי זוהר: אני הגעתי מהפריפריה.
מכלוף מיקי זוהר: אגב, פריפריה זה לא רק פריפריה גאוגרפית.
מכלוף מיקי זוהר: יש גם פריפריה חברתית, יש גם פריפריה כזו ואחרת של אנשים שהם בעצם מקופחים.
מכלוף מיקי זוהר: הם מקופחים כי הם חלשים יותר, כי הם לא מבינים כמו אחרים, כי הם אפילו לא יודעים מה הן הזכויות שלהם.
מכלוף מיקי זוהר: אז גיליתי את הפער האדיר שיש במדינת ישראל שאמנם הצטמצם לאט לאט בשנים האחרונות, אבל עדיין קיים מאד בשטח.
מכלוף מיקי זוהר: הגעתי למסקנה אחת פשוטה – אם אנחנו לא נצמצם את הפערים במדינת ישראל, אנחנו מסכנים את החברה הישראלית.
מכלוף מיקי זוהר: לאף אחד, כמובן, אין שאיפה שמדינת ישראל תהיה, חלילה, כמו מדינות אחרות שיש ביניהם פערי מעמדות כל-כך גדולים בין העשירים לבין העניים.
מכלוף מיקי זוהר: וגם בכל האספקטים הכלליים, כמו למשל חינוך, תרבות, ספורט, רווחה וכל מה שאנחנו רואים ביום-יום שלנו.
מכלוף מיקי זוהר: אם מקימים היום מבני ציבור, דווקא מקימים אותם במרכז הארץ ולא באזורי הפריפריה, שחלילה באזור הפריפריה לא יהיו יותר הכנסות מארנונה לראשי רשויות שגם ככה קורסים מהנטל של החינוך ושל הרווחה ושל כל ההוצאות שקשה להם מאד להתמודד אתן.
מכלוף מיקי זוהר: אחת המטרות הגדולות ביותר של הוועדה הזאת היא לדאוג שלא יהיו עוולות.
מכלוף מיקי זוהר: זה אומר שברגע שהוועדה הזאת תקום היא תתכנס מספר פעמים בשבוע.
מכלוף מיקי זוהר: זאת לא תהיה ועדה שתיפתח סתם ככה אלא היא תתכנס, בעזרת השם, מספר פעמים בשבוע.
מכלוף מיקי זוהר: בכל פעם ופעם יתעורר דיון על קיפוח של הפריפריה, וזה לא משנה איזו פריפריה, לטובת המרכז.
מכלוף מיקי זוהר: אני מקווה שבסופו של דבר נוכל לתקן המון המון עוולות בתמורה למאתיים חמישים אלף שקל שיוכל לזכות בכל-כך הרבה הישגים ושינויים במדינת ישראל, שיכולים לקדם את החברה הישראלית שנות אור קדימה.
איתן ברושי: מה המקור הכספי לוועדה?
מכלוף מיקי זוהר: מדינת ישראל, מה זאת אומרת?
איתן ברושי: לא המשכורת של המזכירה.
איתן ברושי: כשאתה בא ואומר שאתה רוצה לשנות את סדרי העדיפויות של הממשלה, זה עולה כסף.
יואב קיש: כל דבר לגופו של עניין.
איתן ברושי: כל דבר לגופו ולכן אני שואל גם לגופו.
איתן ברושי: קודם כל, אני לא מתנגד לשינוי מפת העדיפויות, אבל כשאתה אומר להקטין את העלות פה ולהגדיל פה, ושם לשנות משהו, יש לזה ביטוי תקציבי.
איתן ברושי: לכן אני שואל האם הממשלה הולכת להקים - - -
מכלוף מיקי זוהר: לא בהכרח.
מכלוף מיקי זוהר: אם אני היום מדינה ואני מקים מבני ציבור מסוימים, אני רוצה לוודא שהיא תקים אותם באזורי הפריפריה ולא בתל-אביב.
איתן ברושי: אם היינו נותנים למגדל העמק ולקריית-גת הטבות מס, כמו שרצית - - -
מכלוף מיקי זוהר: וגם יהיו, בעזרת השם.
איתן ברושי: היינו אומרים שזה עולה X שקלים.
איתן ברושי: הכסף הזה בא מהאוצר.
מכלוף מיקי זוהר: אני אסביר לך, אני קצת בקי בפרטים.
מכלוף מיקי זוהר: כל מה שקשור לתקצוב חינוך ורווחה, מצ'ינג של המדינה מגיע מהמדינה באופן כוללני לכל הרשויות המקומיות.
מכלוף מיקי זוהר: אני חושב שצריך לתת פחות לתל-אביב ויותר למגדל העמק.
יואב קיש: מיקי מדבר על שינוי בסדרי העדיפויות.
יואב קיש: לא להגדיל את ההוצאה אלא לשנות את החלוקה.
מכלוף מיקי זוהר: החתמתי על הצעת חוק 63 חברי כנסת יחד עם יוסי יונה ואורלי לוי אבקסיס, שאנחנו רוצים תקצוב דיפרנציאלי בחינוך וברווחה.
מכלוף מיקי זוהר: זה לא חייב לבוא על חשבון אוצר המדינה.
יואב קיש: מיקי, אני עוצר לרגע ורוצה להבהיר.
יואב קיש: איתן, התחלנו משאלה וזה הפך להיות דיון.
יואב קיש: במילה אחת, אני חושב שהמשמעות של ההגדרה שלו "צדק חלוקתי ושוויון חברתי", לא בהכרח מרמזת על הגדלת תקציב המדינה אלא מדברת על איזון בחלוקה.
יואב קיש: זה המסר העיקרי שהוועדה הזאת תתנהל בו.
יואב קיש: לכן, לשאלתך, מהיכן התקציבים?
יואב קיש: לא יוגדלו התקציבים.
יואב קיש: למה לא?
יואב קיש: השם בעצמו "צדק חלוקתי".
יואב קיש: מה זה צדק חלוקתי?
יואב קיש: נרשמה ראשונה חברת הכנסת איילת נחמיאס ורבין, שהייתה ראשונה.
יואב קיש: אחרי זה יואב, אייכלר ומרב מיכאלי שלא נמצאת פה.
יואב קיש: ואחמד, כמובן.
יואב קיש: לא הצבעת עד עכשיו.
איילת נחמיאס ורבין: אני אומר שני דברים.
איילת נחמיאס ורבין: אחד, באופן אישי למיקי, שאני חושבת שהוא יודע שאני מעריכה את עבודתו ופועלו.
איילת נחמיאס ורבין: לכן, כל מה שאני אומר אינו עניין אישי.
איילת נחמיאס ורבין: הדבר השני הוא ביחס לנושא הצדק החלוקתי.
איילת נחמיאס ורבין: אני חושבת שאין עוררין שזה אחד מנושאי הליבה בכנסת, בוודאי בכנסת הנוכחית שאני זוכה להיות חברה בה.
איילת נחמיאס ורבין: אני חושבת שהיה ראוי שהוא יהיה כבר הרבה קודם בכנסות קודמות – צדק חלוקתי כנושא ליבה לצד נושאים נוספים.
איילת נחמיאס ורבין: טוב שהיום הוא מטריד אותנו ומעסיק אותנו במינונים וברמות שהוא מטריד אותנו.
איילת נחמיאס ורבין: אני רוצה לומר משהו לעניין ועדות הכנסת, ואמרתי את זה כבר בכמה הזדמנויות.
איילת נחמיאס ורבין: אנחנו נמצאים פה בסיטואציה שלפעמים היא באמת באמת מביכה.
איילת נחמיאס ורבין: אני מודה שהקשבתי אתמול ליושב-ראש הכנסת, שהיה נבוך מהנוכחות הדלה במליאה.
איילת נחמיאס ורבין: אני לא מתייחסת כרגע לא לקואליציה ולא לאופוזיציה אלא לנוכחות הדלה במליאה.
איילת נחמיאס ורבין: לפעמים אני מגיעה לוועדות חשובות ואני אומרת לעצמי שלא יכול להיות שהיושב-ראש יושב כאן לבד.
איילת נחמיאס ורבין: או, לחלופין, כשמזדמן לי לנהל ישיבות ואני יושבת כחברת כנסת לבד.
איילת נחמיאס ורבין: אגב, זה קורה בקואליציה.
איילת נחמיאס ורבין: אני רואה אתכם לפעמים מתזזים ועולה בי רצון עז להציע לכם קורקינט חשמלי, או משהו כזה.
יואב קיש: תנו לנו קיזוז, זה הרבה יותר טוב.
איילת נחמיאס ורבין: אני רוצה לומר לך משהו, מיקי, שכל אחד מאתנו שיש לו גם גב משפחתי יודע שלפעמים בני הזוג שלנו מאד מתרעמים על זה שאנחנו לא מתקזזים לעתים מזומנות.
איילת נחמיאס ורבין: מה שאני נוהגת לומר לבעלי זה שאני לא נבחרתי כדי להתקזז.
איילת נחמיאס ורבין: נבחרתי כדי להצביע.
איילת נחמיאס ורבין: אני מסתכלת על הוועדות ואומרת לעצמי: חברים וחברות – אני מדברת כרגע עליכם אבל אני מדברת גם עלינו – אנחנו לא עומדים במשימות שהוטלו עלינו על-ידי הסיעות שלנו ואנחנו רוצים עכשיו להקים עוד ועדות.
איילת נחמיאס ורבין: מיקי, אני באמת לא שאלתי את עצמי את שאלת העלות אפילו, ותודה שענית עליה.
איילת נחמיאס ורבין: לא שאלתי כי הנושא חשוב וכי אני אומרת לעצמי שבסופו של דבר, ברמה העניינית זה לא הדבר שהכי מעסיק אותי.
איילת נחמיאס ורבין: זה חשוב.
יואב קיש: איילת, נא לסיים כי יש עוד הרבה דברים.
איילת נחמיאס ורבין: אני מתכנסת לסיכום.
איילת נחמיאס ורבין: אני רוצה להגיד לכם שהנושא לא מיותר, הוועדה בהחלט מיותרת.
יואב קיש: יואב בן צור, בבקשה.
יואב בן צור: אין לנו ספק שמיקי הוא האיש הנכון במקום הנכון לדברים האלה.
יואב בן צור: יש לו כישורים ויש לו יכולות בהחלט.
יואב בן צור: אני רק רוצה לתהות על הנושאים שבהם תעסוק הוועדה.
יואב בן צור: אני אתן דוגמה – חלוקה מחודשת של דיור ציבורי עתידי.
יואב בן צור: זאת תהיה החלטה שלך או החלטה של שר שיכון?
מכלוף מיקי זוהר: אתה ותיק ממני בכנסת ולכן ציפיתי שתדע שוועדות מעוררות דיונים ציבוריים, מסיקות מסקנות וממליצות לשר.
מכלוף מיקי זוהר: הן לא קובעות ולא פוסקות שום דבר.
מכלוף מיקי זוהר: ועדות גם רשאיות לעסוק בחקיקה.
מכלוף מיקי זוהר: זה בדיוק מה שהוועדה הזאת תעשה.
מכלוף מיקי זוהר: בכל פעם שהיא תזהה עוולה מסוימת, שיש בה מין הקיפוח, היא תעורר דיון מהותי בעניין הזה ותצפה מהשר שמחליט להקשיב לדיון.
מכלוף מיקי זוהר: הוועדה תקרא לנציגי משרדי הממשלה, היא תשמע אותם, היא תעיר להם, היא תגיד להם מה צריך לעשות לפי עניות דעתה של הוועדה וחברי הוועדה, חברי הכנסת.
מכלוף מיקי זוהר: בסוף מי שיחליט זה השר.
יואב בן צור: אם ככה, הוועדה הזאת תהיה אחת הוועדות החשובות שיהיו בכנסת.
יואב בן צור: אני חושב שהקואליציה הזאת היא בסך-הכול קואליציה חברתית שרוצה לעשות.
יואב בן צור: גם האופוזיציה חברתית מאד, במיוחד ידידנו אחמד טיבי, שדואג המון לנושא החברתי.
אחמד טיבי: היום אני מעביר חוק בנושא צרכני.
יואב בן צור: ודאי איילת ושאר חבריי.
יואב בן צור: ולא נשאר לנו אלא לברך בעזרת השם.
יואב בן צור: אני יודע שיש אנשים שחורה להם עם זה, אבל אנחנו בעד.
יואב קיש: בבקשה, חבר הכנסת אייכלר.
ישראל אייכלר: אדוני היושב-ראש, באתי במיוחד לברך את מיקי זוהר ואעשה את זה בקצרה.
ישראל אייכלר: אני רוצה שתדעו שהעניין של הצדק בחלוקה החברתית הוא דבר כל-כך חשוב.
ישראל אייכלר: כולם שאלו את עצמם בעולם איך קרה שמצרים הייתה בצמיחה אדירה ושמונים מיליון אנשים אוכלים פיתה ומים?
ישראל אייכלר: הייתה אז המהפכה נגד מובארכ, נבחר מורסי והיו צריכים מהפכה צבאית כדי לדכא אותה.
ישראל אייכלר: מה קרה?
ישראל אייכלר: הרי יש צמיחה.
ישראל אייכלר: כל הצמיחה הלכה על גדות הנילוס.
ישראל אייכלר: העולם הנאור ראה את הווילות ומצד שני, שמונים מיליון אנשים גרים בבתי קברות ואוכלים פיתה ומים.
ישראל אייכלר: זה מה שקורה במצרים.
ישראל אייכלר: מה שקורה בארץ בשנים האחרונות זה אותו תהליך.
ישראל אייכלר: המדינה צומחת, הבנקים יציבים, הממשלה חזקה, האוצר מתעשר ואנשים מתרוששים.
ישראל אייכלר: ואין מי שיזעק את זעקתם.
ישראל אייכלר: אני חושב שאין חבר כנסת יותר מתאים ממיקי מכלוף זוהר שיעלה את הנושא הזה.
ישראל אייכלר: אני מברך אותך, זו ועדה חשובה ואיש חשוב ותצליח, בעזרת השם.
מכלוף מיקי זוהר: תודה, בעזרת השם.
יואב קיש: אחמד, רצית לדבר?
אחמד טיבי: אחרי מרב.
יואב קיש: מרב לא כאן.
אחמד טיבי: אני מצר על העובדה, אדוני, שדברים לא נעשים בתיאום בין אופוזיציה לקואליציה.
אחמד טיבי: מקובל שדברים כאלה עושים בתיאום.
אחמד טיבי: מבדיקה שלי עולה כי הדבר הזה נעשה במחטף.
אחמד טיבי: הרי מי כמוני יודע מה הן סגולותיו הכמעט מאגיות של ממ"ז.
אחמד טיבי: האיש מוכשר ועמדתי על הכישרונות האלה של עמיתי, חבר הכנסת מיקי מכלוף זוהר, להלן – ממ"ז, משך התקופה הקצרה שהוא מכהן כאן, ועל החוש.
אחמד טיבי: הוא פשוט נולד למימוש הצדק החלוקתי והשוויון החברתי.
אחמד טיבי: כולנו עמדנו בפני שוקת שבורה כאשר נודע לנו בתקשורת שיש כוונה של ממ"ז לנטוש את הכנסת ולהתפטר לפני מספר שבועות.
אחמד טיבי: ביקשתי להיפגש עם חברי, מיקי מכלוף זוהר.
אחמד טיבי: נפגשנו בארבע עיניים וזאת הייתה שיחת נפש.
אחמד טיבי: האמת היא שמול ועדות רבות המוקמות כאן, למה לא להקים למיקי מכלוף זוהר ועדה?
אחמד טיבי: אייכלר, למה שלא יקימו לך?
יואב בן צור: הקימו לו.
אחמד טיבי: הקימו לך?
יואב בן צור: עוד לא.
אחמד טיבי: תגיד, אתה פראייר?
אחמד טיבי: קיש עומד בראש ועדה, הוא בראש ועדה, הוא בראש ועדה.
יהודה גליק: הדיון הבא הוא על ועדה לנושא הר-הבית.
יואב קיש: אחמד, עוד דקה לסיים, בבקשה.
אחמד טיבי: אני השתכנעתי מכנות דבריו של ממ"ז בנושא הצדק החלוקתי והשוויון החברתי.
אחמד טיבי: למרות התנגדותי העקרונית להקמת ועדה ללא תיאום, אני מוצא את עצמי שמח שהאיש הנכון במקום הנכון.
אחמד טיבי: מברוק, מיקי.
יואב קיש: יהודה גליק, בבקשה.
יואב קיש: אני מבקש, אנחנו רוצים להתכנס להצבעה אז נא לסיים.
יהודה גליק: מה נאה היום הזה שא"ט וי"א וי"ג מסכימים על ממ"ז.
יהודה גליק: על כן אני ממש חושב שבאמת פה מדובר על צורך אמיתי.
יהודה גליק: יש ועדות נקודתיות – ועדה למלחמה בסמים, היא חשובה אבל היא עוסקת במשהו נקודתי.
יהודה גליק: פה מדובר במשהו כלל ישראלי.
יהודה גליק: יש פה אוכלוסיות חרדיות, יש פה אוכלוסייה ערבית, יש פה עיירות פיתוח שבאמת אני חושב שיש פה צורך ויש פה אדם.
יהודה גליק: התיאום המלא הזה בין הצורך לבין האדם – מה נאה היום הזה.
מכלוף מיקי זוהר: באמת, אחמד, קודם כל תודה רבה על הברכות.
מכלוף מיקי זוהר: באמת תודה רבה.
מכלוף מיקי זוהר: אני יודע שהמטרה הכי גדולה שלך היא שאני לא אהיה בכנסת הבאה ולכן אתה מחמיא לי כל-כך הרבה.
מכלוף מיקי זוהר: ברוב המקרים, אחמד, אני ואתה לא מסכימים על המון המון דברים.
מכלוף מיקי זוהר: אבל על דבר אחד אנחנו כן מסכימים – שאנחנו צריכים לצמצם את הפערים בחברה הישראלית.
מכלוף מיקי זוהר: אני חושב שאתה חבר כנסת שמייצג את המגזר הערבי באמת בצורה טובה ודואג לאינטרסים של אזרחים ערבים, וטוב שכך.
מכלוף מיקי זוהר: כי זה תפקידם של חברי הכנסת מהרשימה המשותפת.
מכלוף מיקי זוהר: בוועדה כזו יהיו הרבה עניינים והרבה נושאים שיטפלו בצמצום הפערים בין החברה הישראלית לחברה הערבית ואני חושב שאתה צריך להיות חלק מהוועדה הזאת.
מכלוף מיקי זוהר: אני קורא לך להצטרף לוועדה.
אחמד טיבי: האם אתה מפנה קריאה ישירה אליי להצטרף?
מכלוף מיקי זוהר: ישירה, אישית ורצינית.
אחמד טיבי: אני מודה לאדוני.
יואב קיש: תודה, אני רוצה לעבור להצבעה.
איילת נחמיאס ורבין: חבר הכנסת קיש, הרי אתה מבין שיש הערכה משונה לממ"ז.
איילת נחמיאס ורבין: למה בכל זאת זה לא תואם עם האופוזיציה?
יואב קיש: אני אתייחס לזה במילה.
יואב קיש: קודם כל, אנחנו חשבנו שראוי להקים את הוועדה הזו.
יואב קיש: כדי לשמר את המאזן בוועדות הוצע לאופוזיציה להביא נושא שמצדיק הקמת ועדה.
יואב קיש: הקמת הוועדה של מיקי עוכבה בגלל שהמתנו לאופוזיציה במשך חודש, לדעתי.
יואב קיש: האופוזיציה לא הצליחה להגיע להסכמות ואז אמרנו שחשוב לנו להקים את הוועדה הזאת ונקים אותה.
יואב קיש: כשהאופוזיציה תחליט, נתקדם.
יואב קיש: כדאי לומר שלפי התקנון, כל הסיעות צריכות לתת שמות של חברים בתוך שישים יום.
יואב קיש: אנחנו מתכוונים להעלות להצבעה במליאה ביום שני הקרוב את הקמת הוועדה.
<ארבל אסטרחן: שינסו לתת שמות ככל האפשר עד יום שני.
יואב קיש: מי בעד הקמת הוועדה המיוחדת לצדק חלוקתי ושוויון חברתי?
יואב קיש: בעד ההצעה להקמת הוועדה המיוחדת לצדק חלוקתי ושוויון חברתי – 6
יואב קיש: הוועדה תובא לאישור המליאה ביום שני.
איילת נחמיאס ורבין: יואב, אפשר להציע לך הצעה לסדר?
איילת נחמיאס ורבין: אני משתגעת מסעיפים שנמשכים מישיבה לישיבה כבר חמש ישיבות.
יואב קיש: את רוצה שאני אסביר לך למה?
איילת נחמיאס ורבין: כי אנשים לא נמצאים.
יואב קיש: אני אגיד לכם מה הבעיה.
איילת נחמיאס ורבין: יהודה, אני רואה פה הצעה לסדר שלך ועוד הצעה לסדר של אחרים.
יואב קיש: נכון, אל תלכו.
יואב קיש: ב.
יואב קיש: בקשת ועדת יושב-ראש ועדת החוקה, חוק ומשפט למיזוג הצעות החוק הבאות: <1.
יואב קיש: הצעת חוק העונשין (תיקון מס' 124) (עבירות המתה), התשע"ו-2015> <2.
יואב קיש: הצעת חוק העונשין (תיקון – עבירות המתה ורשלנות), התשע"ו–2015> <3.
יואב קיש: הצעת חוק העונשין (תיקון - עבירת רצח), התשע"ה-2015>
יואב קיש: אני עובר להמשך סדר-היום.
יואב קיש: יש לנו בקשה של יושב-ראש ועדת החוקה, חוק ומשפט למיזוג הצעות החוק הבאות: הצעת חוק העונשין (תיקון מס' 124) (עבירות המתה), התשע"ו-2015, (מ/972), הצעת חוק העונשין (תיקון – עבירות המתה ורשלנות), התשע"ו–2015, של חבר הכנסת מיקי רוזנטל, הצעת חוק העונשין (תיקון - עבירת רצח), התשע"ה-2015, של חבר הכנסת ניסן סלומינסקי.
יואב קיש: כל ההצעות דנות באותו נושא ולפי בקשת יושב-ראש ועדת החוקה, חוק ומשפט, אנחנו ממליצים למזג אותן.
יואב קיש: בעד ההצעה למיזוג הצעות החוק – פה אחד
יואב קיש: ההחלטה התקבלה פה אחד.
יואב קיש: ג.
יואב קיש: בקשת יושב-ראש ועדת החוקה, חוק ומשפט למיזוג הצעות החוק הבאות: 1.
יואב קיש: הצעת חוק ההוצאה לפועל (תיקון מס' 51) (מסלול מקוצר), התשע"ו-2016 2.
יואב קיש: הצעת חוק ההוצאה לפועל (תיקון - הפיכת המסלול המקוצר למסלול קבוע), התשע"ו-2016
יואב קיש: אני עובר לבקשה נוספת של יושב-ראש ועדת החוקה, חוק ומשפט למיזוג הצעות החוק הבאות: 1.
יואב קיש: הצעת חוק ההוצאה לפועל (תיקון - הפיכת המסלול המקוצר למסלול קבוע), התשע"ו-2016, של חברי הכנסת מרב מיכאלי ודוד ביטן.
יואב קיש: גם אלה הצעות שעוסקות באותו עניין ויש לנו את המלצת יושב-ראש הוועדה לאחד אותן.
יואב קיש: מי בעד איחוד ההצעות לפי בקשת יושב-ראש ועדת החוקה?
יואב קיש: בעד ההצעה לאיחוד הצעות החוק – פה אחד
יואב קיש: ד.
יואב קיש: בקשת יושב-ראש ועדת העבודה, הרווחה והבריאות למיזוג הצעות החוק הבאות: 1.
יואב קיש: הצעת חוק דמי מחלה (היעדרות בשל מחלת ילד) (תיקון - חישוב דמי מחלה בעת היעדרות לסירוגין של העובד ובן זוגו), התשע"ו-2016, של חברי הכנסת מרב מיכאלי ורועי פולקמן (פ/2557/20) 2.
יואב קיש: הצעת חוק דמי מחלה (היעדרות בשל מחלת ילד) (תיקון - חישוב דמי מחלה בעת היעדרות לסירוגין של העובד ובן זוגו), התשע"ו-2016, של חברי הכנסת רועי פולקמן ורחל עזריה (פ/2744/20).
יואב קיש: יש לנו בקשת יושב-ראש ועדת העבודה, הרווחה והבריאות למיזוג הצעות החוק הבאות: 1.
יואב קיש: כמובן, גם הצעות אלה הומלצו למיזוג.
יואב קיש: מי בעד מיזוג ההצעות?
יואב קיש: ההצעה נתקבלה פה אחד.
יואב קיש: ה.
יואב קיש: הצעה לסדר היום בנושא: "הקפאת מתווה הכותל", של חברי הכנסת אלעזר שטרן, יעל כהן פארן, מיכאל אורן ויעקב אשר
יואב קיש: יש לנו כמה בקשות לוועדות.
יואב קיש: אני רוצה לראות מי מהמציגים נמצא.
יואב קיש: אם אף אחד לא נמצא אני לא מעלה.
יואב קיש: אני רוצה להגיד לחברי הוועדה, יואב ואייכלר, שמדי פעם יש דיון על חוק כזה או אחר, לאיזו ועדה הוא הולך או על הצעה לסדר, לאן היא הולכת.
יואב קיש: אמרתי שבלי שהמבקש יהיה בישיבה, אני לא דן בנושא.
יואב קיש: אני קובע שאם הוא לא בא זה יידחה, אבל אני לא רוצה להעלות דיון אם המבקש לא נמצא.
יואב בן צור: יש פה הצעה לסדר של יגאל גואטה והוא לא מרגיש טוב.
יואב בן צור: אני צריך לייצג אותו.
יואב קיש: אוקיי, אם זאת הסיטואציה שיגאל ביקש ממך להציג את זה כי הוא לא מרגיש טוב, אני מקבל את זה, אבל נמצא פה אלעזר שטרן.
יואב קיש: ההצעה לסדר היא בנושא הקפאת מתווה הכותל, של חברי הכנסת אלעזר שטרן, יעל כהן פארן, מיכאל אורן ויעקב אשר.
יואב קיש: הנושא הוא קביעת ועדה לדיון בהצעות לסדר-היום.
יואב קיש: אני רק אגיד שנשמעה הצעה במליאה להעביר את ההצעה לוועדת הפנים והגנת הסביבה או לוועדת החינוך, התרבות והספורט או לוועדת החוץ והביטחון.
יואב קיש: אלה ההצעות שהועלו.
אלעזר שטרן: לפני שבוע היו פה רבנים מכל הזרמים והייתה חברתי, חברת הכנסת פארן, שדיברה על הנושא הזה בעיקר.
אלעזר שטרן: היא יצאה מהחדר ושאלו אותי מה אני חושב על הנושא הזה וכמה הציבור הישראלי מתעניין.
אלעזר שטרן: אמרתי שהוא לא מתעניין וזאת האמת.
אלעזר שטרן: אני, טוב לי הכותל כמו שהוא ולציבור הישראלי אין ביקוש גדול לטקסים קונסרבטיביים או רפורמים.
אלעזר שטרן: זאת האמת.
יואב בן צור: אין בכלל.
אלעזר שטרן: לכן, את מי זה כן מעניין?
אלעזר שטרן: את יהדות התפוצות.
אלעזר שטרן: אני אומר שדווקא בגלל זה, דווקא בגלל שהנושא הזה הוא של יהדות התפוצות הרבה יותר מאשר נושא שלנו, ודאי לשמחת החברים החרדים שלי – אין פה קואליציה ואופוזיציה בהקשרים האלה.
אלעזר שטרן: גם שני יושבי-הראש הם של הקואליציה – אני חושב שנכון שזה יהיה בוועדה לתפוצות.
יואב קיש: קודם כל, זה לא עלה במליאה, אבל זה לא משנה.
יואב קיש: אם כך, ההצעה של אלעזר שטרן היא ועדת העלייה, הקליטה והתפוצות.
יואב קיש: חברת הכנסת יעל כהן פארן, בבקשה.
יעל כהן-פארן: לדעתי הנושא רלוונטי ליחסי ישראל עם יהדות התפוצות ולכן זה צריך להיות בוועדת העלייה והקליטה.
ישראל אייכלר: אדוני היושב-ראש, נאמר פה שקר כזה גדול שאני חייב להכחיש אותו.
ישראל אייכלר: יהדות התפוצות מתעניינת בנושא הזה פחות מאשר היהדות הישראלית.
ישראל אייכלר: מדובר בכנופיה של כמה אנשים שמקבלים כסף מכמה קבוצות בארצות-הברית ופדרציות.
ישראל אייכלר: אני מבטא את דעתי ואני מבקש לשמוע אותה.
ישראל אייכלר: 99% מיהודי התפוצות טוב להם.
ישראל אייכלר: אתם יודעים מה?
ישראל אייכלר: יותר מ-99%.
ישראל אייכלר: טוב להם הכותל המערבי כפי שהוא חמישים שנה.
ישראל אייכלר: מדובר בקבוצה קטנה, שמטרתה להילחם נגד ההלכה והיהדות.
ישראל אייכלר: אין להם שום עניין בכותל המערבי כמו שאין להם עניין במקוואות.
ישראל אייכלר: פשוט מדובר פה בשקר גדול מאד.
ישראל אייכלר: לכן, היות ומתווה הכותל הוא נושא ששייך למשרד הפנים באופן טבעי, כי הכותל המערבי הוא מקום דתי ונושאי דת הם בוועדת הפנים, אינני רואה שום סיבה בעולם להוציא אותו מוועדת הפנים.
יואב קיש: יואב בן צור, אתה רוצה להתייחס?
יואב בן צור: אני חושב שהנושא הוא לא התפוצות אלא עניין פנים ישראלי.
יואב בן צור: אנחנו לא דנים במשהו שנמצא בארצות-הברית אלא על משהו שנמצא בארץ.